शिक्षा का अधिकार अधिनियम के तहत राजधानी के करीब आठ सौ निजी स्कूलों में करीब 12 हजार सीटें तय की गई हैं। इन पर गरीब बच्चों के मुफ्त एडमिशन के निर्देश दिए गए हैं। अफसरों की हीलाहवाली से अभी तक सिर्फ पांच हजार बच्चों का दाखिला हुआ। वहीं स्कूलों पर पैसा मांगने के मामले भी आ रहे हैं। सोमवार को मां रुबीना ने एक निजी स्कूल पर बेटे साजेब के दाखिले में पैसा मांगने के आरोप लगाए। उसको नोटिस जारी किया गया।